หุ้น5ม.ค.ปิดบวกเล็กน้อย0.59จุด
หุ้นไทยปิดตลาด5ม.ค.บวกเล็กน้อยเพียง 0.59 จุดที่ 1,036.80 จุด มูลค่า 26,410 ล้านบาท นักวิเคราะห์เชื่อยังได้แรงหนุนจากกลุ่มพลังงาน
5 ม.ค. 2555

หุ้นไทยปิดตลาด5ม.ค.บวกเล็กน้อยเพียง 0.59 จุดที่ 1,036.80 จุด มูลค่า 26,410 ล้านบาท นักวิเคราะห์เชื่อยังได้แรงหนุนจากกลุ่มพลังงาน




ดัชนีหุ้นไทยวันที่ 5 ม.ค. ปิดที่ 1,036.80 จุด เพิ่มขึ้น 0.59 จุด (+0.06%) แตะระดับสูงสุด 1,040.26 จุด และต่ำสุด 1,031.76 จุด มูลค่าการซื้อขาย 26,410 ล้านบาท 
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า  วันนี้หุ้นไทยเคลื่อนไหวผันผวนในกรอบแคบหลังนักลงทุนเริ่มกลับมากังวลเรื่องปัจจัยการแก้หนี้โซนยุโรปอีกครั้ง ประกอบกับไทยยังถูกดดันจากหุ้นกลุ่มธนาคารพาณิชย์ที่ได้รับผลจิตวิทยานักลงทุนเทขายเพราะกังวลว่าธนาคารพาณิชย์จะได้มีต้นทุนเพิ่มหากมีการโอนหนี้กองทุนฟื้นฟูให้ธนาคารแห่งประเทศไทย (ธปท.) เป็นผู้ดูแล 
แต่อย่างไรก็ตาม หุ้นไทยยังได้อานิสงส์หุ้นกลุ่มพลังงานพยุงตลาดไว้ จากที่ราคาน้ำมันดิบพุ่งขึ้นจากความกังวลปัญหาของอิหร่าน
สำหรับพรุ่งนี้ (6 ม.ค.) คาดว่าดัชนีจะเคลื่อนไหวในกรอบแคบไม่ต่างจากวันนี้เพราะต่างมีปัจจัยที่ต้องรอติดตามต่อทั้งในประเทศกรณีหนี้กองทุนฟื้นฟู และปัจจัยต่างประเทศที่รนอความคืบหน้าแก้ไขหนี้ยุโรป ประกอบกับต้องระวังการกองทุน LTF ออกมาหลังครบกำหนดไถ่ถอน 5 ปี โดยประเมินแนวต้านที่  1,040-1,043 จุด และแนวรับ 1,027-1,030 จุด   
หลักทรัพย์ที่มีมูลค่าการซื้อขายสูงสุด 5 อันดับ ได้แก่ 
KBANK มูลค่าการซื้อขาย  2,155,ล้านบาท ปิด  115.00 บาท ลดลง 5.00 บาท (4.17%) 
BBL มูลค่าการซื้อขาย 1,495ล้านบาท ปิด 146.50 บาท ลดลง 5.00 บาท (3.30%) 
KTB มูลค่าการซื้อขาย 1,482ล้านบาท ปิด 14.50 บาท ลดลง 0.50 บาท (3.33 %)
PTT มูลค่าการซื้อขาย 1,379,ล้านบาท ปิด 328.00 บาท เพิ่มขึ้น 4.00 บาท (1.23%) 
PTTGC มูลค่าการซื้อขาย 1,329 ล้านบาท ปิด 63.25 บาท เพิ่มขึ้น 1.00 บาท (1.61%)